พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลธาตุเชิงชุม อำเภอเมืองสกลนคร จังหวัดสกลนคร ให้แก่ นายเต็ก ตีระสวัสดิ์ชัย พ.ศ. 2512
ประกาศวันที่ 1969-04-08

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลธาตุเชิงชุม อำเภอเมืองสกลนคร จังหวัดสกลนคร ให้แก่นายเต็ก ตีระสวัสดิ์ชัย พ.ศ. ๒๕๑๒
content: ภูมิพลอดุลยเดช ป.ร. ให้ไว้ ณ วันที่ ๒๑ กุมภาพันธ์ พ.ศ. ๒๕๑๒ เป็นปีที่ ๒๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลธาตุเชิงชุม อำเภอเมืองสกลนคร จังหวัดสกลนคร ให้แก่นายเต็ก ตีระสวัสดิ์ชัย เพื่อแลกเปลี่ยนกับที่ดินของนายเต็ก ตีระสวัสดิ์ชัย จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลธาตุเชิงชุม อำเภอเมืองสกลนคร จังหวัดสกลนคร ให้แก่ นายเต็ก ตีระสวัสดิ์ชัย พ.ศ. ๒๕๑๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลธาตุเชิงชุม อำเภอเมืองสกลนคร จังหวัดสกลนคร เนื้อที่ ๑๙๕ ตารางเมตร ภายในแนวเขตตามแผนที่ท้ายพระราชบัญญัตินี้ ให้แก่นายเต็ก ตีระสวัสดิ์ชัย
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เทศบาลเมืองสกลนคร จังหวัดสกลนคร จะขยายถนนเปรมปรีดาให้กว้างได้มาตรฐานเพื่อสะดวกในการจราจร และการขยายถนนนี้ต้องผ่านที่ดินของนายเต็ก ตีระสวัสดิ์ชัย จึงจำเป็นต้องขอแลกเปลี่ยนที่ดินซึ่งเป็นสาธารณสมบัติของแผ่นดิน เนื้อที่ ๑๙๕ ตารางเมตร ราคา
content: ๑๓,๔๕๕ บาท กับที่ดินของนายเต็ก ตีระสวัสดิ์ชัย เนื้อที่ ๒๗.๔ ตารางเมตร ราคา ๘,๒๒๐ บาท ซึ่งอยู่ริมถนนเปรมปรีดา และเนื้อที่ ๑๕๐ ตารางเมตร ราคา ๑๐,๓๕๐ บาท ซึ่งอยู่ระหว่างถนนตัดใหม่กับทางสาธารณประโยชน์ รวมที่ดิน ๒ แปลง ราคา ๑๘,๕๗๐ บาท จึงสมควรตราพระราชบัญญัตินี้ขึ้น